Kosovë: Përkujtohet përvjetori i bombardimeve
Dymbëdhjetë vjet më vonë rreth 5 mijë trupa të NATO-s kujdesen aktualisht për sigurinë në Kosovë.
Dymbëdhjetë vjet më parë NATO-ja filloi fushatën e bombardimeve kundër forcave serbe, duke shënuar kësisoj fillimin e fundit të luftës gati dyvjeçare në Kosovë. Fushata pasoi refuzimin e Beogradit për të nënshkruar marrëveshjen e negociuar në Rambouillet. Fushata e bombardimeve nga ajri që zgjati 78 ditë, në tokë u shfrytëzua nga forcat serbe për sulme hakmarrëse kundër shqiptarëve. Mbi 10 mijë veta u vranë, mbi 800 mijë u ndoqën nga Kosova, ndërsa rreth 5 mijë të tjerë në fund të luftës llogariteshin si të zhdukur. Më 10 qershor, NATO-ja nënshkroi marrëveshjen me ushtrinë jugosllave për tërheqjen e tyre të plotë nga Kosova, ndërsa dy ditë më vonë trupat paqeruajtëse të KFOR-it hynë në Kosovë duke i dhënë fund luftës por edhe sundimit të Beogradit. Komandanti i forcave paqeruajtëse në Kosovë Erhard Buhler, ka theksuar sot nëpërmjet një komunikate se mesazhi më i rëndësishëm i kësaj dite është se të gjithë qytetarët e të gjitha etnive dhe të gjitha institucionet ndërkombëtare duhet të punojnë shumë që ta shtrojnë rrugën drejt një të ardhmeje pozitive, paqësore dhe përparimtare në Evropë. Kjo ditë ka thënë ai, duhet të jetë një ditë e refuzimit të dhunës dhe jo tolerancës. Shënimi i 24 marsit në Kosovë bëhet sipas përkatësisë etnike. Institucionet e Kosovës 24 marsin e vlerësojnë si një ditë me rëndësi vendimtare për historinë e vendit. Kryeministri i Kosovës Hashim Thaçi, tha sot se 24 marsi ishte një ditë historike për Kosovën, kur u pajtuan vlerat demokratike të Kosovës me ato euroatlantike. tha kryeministri Thaçi. Nëntë vjet më vonë, Kosova shpalli pavarësinë e saj e cila deri tash është njohur nga 75 vende të botës në mesin e të cilave Shtetet e Bashkuara dhe vendet më të rëndësishme të Bashkimit Evropian. Dita e sotme shënohet në një periudhë reagimesh të shumta ndaj një vale arrestimesh të ish pjesëtarëve të Ushtrisë Çlirimtare të Kosovës nën akuzat për krime lufte dhe lëshimit të një urdhër arresti nën këto dyshime ndaj deputetit të Parlamentit të Kosovës Fatmir Limaj. Kryeministri Thaçi, shprehu sot bindjen në pafajësinë e ish bashkëluftëtarëve të tij. tha kryeministri Thaçi. Duke i bërë një vlerësim 24 marsit të vitit 1999 dhe zhvillimeve deri në ditën e sotme, ambasadori amerikan në Prishtinë, Christopher Dell në një shkrim autorial, thekson se si përfundim i ndërhyrjes ndërkombëtare, Kosova u bë një shtet i pavarur i themeluar me zotimin se do të ndërtojë një republikë demokratike e shumetnike. Por, në tekstin e tij ai thekson se është shqetësuese që 12 vjet pasi që NATO-ja ndërhyri në Kosovë dhe tri vjet pas pavarësisë po përvidhet retorika e urrejtjes etnike në diskursin publik. Ai ka shprehur shqetësimin me siç thuhet sulmet e fundit mbi qeverinë që kanë përfshirë kritikat të cilat nënkuptojnë se ajo është e paligjshme sepse gëzon përkrahjen e pakicave në Parlament dhe për shkak se shumica e deputetëve shqiptarë nuk kanë votuar për të. Kryeministri Thaçi në këtë kuadër tha se Kosova ka institucione të mbështetura në Kushtetutën e saj. tha kryeministri Thaçi. Vlerësimet për 24 marsin ndërkaq janë krejt ndryshe tek komuniteti serb dhe zyrtarët e Beogradit. Autoritetet serbe, akuzojnë NATO-n se ka ndërhyrë në vitin 1999 për të krijuar, siç thuhet, shtetin e saj në Ballkan. Në veriun e Kosovës të banuar me shumicë serbe dita e sotme u shënua me protesta të pjesëtarëve të komunitetit serb të cilët kundërshtojnë çdo përpjekje për integrimin e kësaj pjese të vendit. Ndërsa në Gracanicë, afër Prishtinës u mbajt një liturgji në kujtim të siç thuhet viktimave të bombardimeve. Peshkopi i Kishës Ortodokse serbe,Teodosije, bëri thirrje që serbët të qëndrojnë dhe jetojnë në Kosovë. tha peshkopi Teodosije. Dymbëdhjetë vjet më vonë rreth 5 mijë trupa të NATO-s kujdesen aktualisht për sigurinë në Kosovë dhe prania e kësaj force pritet të vazhdojë për një kohë të gjatë.